
U Vodnjanu,  srpanj 2026.

OBRAZLOŽENJE IZVRŠENJA FINANCIJSKOG PLANA 
ZA RAZDOBLJE OD 01.01.2026. DO 30.06.2026. 

OBRAZLOŽENJE OPĆEG DIJELA IZVRŠENJA FINANCIJSKOG PLANA

U financijskom planu za 2026. godinu planirani su ukupni prihodi i primici u iznosu od 2.063.145,25 eura a odnose se na prihode poslovanja. Ukupno ostvareni prihodi poslovanja za razdoblje od 01.01.2026. do 30.06.2025. godine iznose 887.027,61 eura, indeks 127,72% u odnosu na isto razdoblje prethodne godine kada su iznosili 694.499,46 eura. U odnosu na financijski plan indeks izvršenja je 42,99%.

Opći prihodi i primici iz nadležnog proračuna za financiranje redovne djelatnosti iznose 742.912,14 eura, indeks 129,25 u odnosu na isto razdoblje prethodne godine kada su iznosili 574.775,96 eura. U odnosu na financijski plan indeks izvršenja je 43,10.
Prihodi iz nadležnog proračuna za financiranje rashoda poslovanja iznose 768.983,65 eura, indeks 137,48 u odnosu na isto razdoblje prethodne godine kada su iznosili 559.335,15 eura. Prihodi su povećani zbog primjene Aneksa 2 Kolektivnog ugovora od 01. travnja 2025. godine, temeljem kojeg je od 01.09.2025. povećana osnovica za izračun plaće te Aneksa 3 Kolektivnog ugovora od 30.01.2026 sa datumom primjene 01.02.2026. temeljem kojeg su povećani koeficijenti te je samim time veći ukupni rashod za bruto plaću.
Prihodi iz nadležnog proračuna za financiranje izdataka za financijsku imovinu i otplatu zajmova iznose 14.484,16 eura, indeks 100,22 u odnosu na isto razdoblje prethodne godine kada su iznosili 14.452,06 eura. Navedeni prihod se odnosi na sredstva koja su potrebna za otplatu glavnice i redovne kamate dugoročnog kredita sukladno otplatnom planu.

Prihodi po posebnim propisima za 2026. godinu planirani su u iznosu od 190.000,00 eura. Ostvareni su u iznosu 91.238,18 eura indeks 92,19 u odnosu na isto razdoblje prethodne godine kada su iznosili 98.970,92 eura. Odnose se na prihode od participacije roditelja u cijeni programa korisnika u iznosu od 80.282,24 eura, na subvenciju učešća u cijeni programa predškolskog odgoja Grada Vodnjana sukladno Odluci o socijalnoj skrbi Grada Vodnjana u iznosu 10.759,85 eura te na ostale nespomenute prihode po posebnim propisima u iznosu 196,09 eura. U odnosu na financijski plan indeks izvršenja je 48,02%.


Prihodi od prodaje proizvoda i roba te pruženih usluga planirani su iznosu od 18.000,00 eura. Ostvareni su u iznosu od 7.356,72 eura dok su protekle godine iznosili 11.508,95 eura, indeks 63,92. U odnosu na financijski plan indeks izvršenja je 40,87.
Prihodi od prodaje proizvoda i robe se odnose na prihode od usluge pripreme i isporuke ručkova drugom korisniku. Prihodi su smanjeni u odnosu na isto razdoblje prethodne godine zbog ukidanja usluge pripreme i isporuke ručkova za vanjske korisnike od siječnja 2025. godine.

Prihodi od pomoći proračunskim korisnicima iz proračuna koji im nije nadležan planirana su u iznosu od 20.500,00 eura. Ostvareni su u iznosu 3.335,00 eura, indeks 115,3 u odnosu na isto razdoblje prethodne godine kada su iznosili 2.892,00 eura. U odnosu na financijski plan indeks izvršenja je 16,27.
Iznos od 1.935,00 eura odnosi se na tekuće pomoći iz državnog proračuna od Ministarstva znanosti, obrazovanja i mladih za sufinanciranje roditeljskog udjela u cijeni predškolskog odgoja za djecu pripadnike romske nacionalne manjine. 
Iznos od 1.400,00 eura odnosi se na tekuće pomoći proračunskim korisnicima iz proračuna JLP(R)S koji im nije nadležan  a odnosi se na pomoći od Općine Svetvinčenat koji sufinancira troškove boravka djece iz navedene općine u našoj Ustanovi.
Prihodi iz nadležnog proračuna za financiranje rashoda poslovanja iz izvora pomoći iz državnog proračuna koja se odnose na sredstava iz Ministarstva znanosti, obrazovanja i mladih za fiskalnu održivost dječjih vrtića planirana su u iznosu od 102.475,00 eura te su u ovom razdoblju realizirana u iznosu od 40.555,67 eura.

Prihodi od donacija planirani su u iznosu od 8.500,00 eura. Ostvareni su u iznosu od 1.629,90 eura. U odnosu na financijski plan indeks izvršenja je 19,18.
Prihodi od tekućih donacija od trgovačkih društva ostvareni su u ukupnom iznosu od 1.629,90 eura od toga iznos od 129,90 od društva Bauhaus-Zagreb k.d. dok su prihodi od tekućih donacija od ostalih subjekta izvan općeg proračuna ostvareni u iznosu od 1.500,00 eura, a odnose se na tekuću donaciju Talijanske Unije povodom obilježavanja 30. obljetnice osnutka vrtića.



Ukupni rashodi i izdaci za 2026. godinu planirani su u iznosu od 1.956.434,09 eura. Ukupno ostvareni rashodi iznose 892.864,65 eura, od toga 874.617,20 eura se odnosi se rashode poslovanja, 4.033,39 eura na rashode za nabavu nefinancijske imovine a 14.214,06 eura na izdatke za financijsku imovinu i otplatu zajmova.

Rashodi poslovanja ostvareni su u iznosu od 874.617,20, indeks 112,46 u odnosu na isto razdoblje prethodne godine kada su iznosili 777.713,25 eura. U odnosu na financijski plan indeks realizacije je 46,11.

Rashodi za zaposlene ostvareni su u iznosu od 733.874,13 eura, indeks 47,46 u odnosu na financijski plan. Od toga plaće (bruto) iznose 587.011,68 eura te su povećane u odnosu na proteklu godinu kada su iznosile 529.060,84 eura, indeks 110,95 zbog primjene Aneksa 2 Kolektivnog ugovora od 01. travnja 2025. godine, temeljem kojeg je povećana osnovica za izračun plaće na 1.004,87 eura s primjenom od 01.09.2025 te Aneksa 3 Kolektivnog ugovora od 30.01.2026 sa datumom primjene 01.02.2026. temeljem kojeg su povećani koeficijenti te je samim time veći ukupni rashod za bruto plaću.
Ostali rashodi za zaposlene iznose 52.895,34 eura te su povećani u odnosu na proteklu godinu kada su iznosili 12.840,57 eura, indeks 411,94 a zavise o broju zaposlenika koji ostvare pravo na isplatu jubilarne nagrade, naknade za bolest, invalidnost i smrtni slučaj, naknadu za duže bolovanje preko 90 dana, pravo na otpremninu zbog odlaska u mirovinu, naknadu za neiskorišteni godišnji odmor te paušalnu naknadu za topli obrok.
Navedeni iznos odnosi se na isplatu tri jubilarne nagrade, četri potpore za novorođenče, četri potpore za duže bolovanje preko 90 dana,  dvije potpore za smrtni slučaj u obitelji, dara u naravi, isplatu naknade za neiskorišteni godišnji odmor prilikom prestanka radnog odnosa, jednu otpremninu te na kurativnu zdravstvenu zaštitu. Mjesečna paušalna naknada za podmirivanje troškova prehrane se povećala primjenom Aneksa 3 kolektivnog ugovora od 30.01.2026 sa datumom primjene 01.02.2026. sa dotadašnjih 53,09 eura na 100,00 eura.

Materijalni rashodi planirani su u ukupnom iznosu od 349.899,09 eura. Ostvareni su u iznosu od 140.534,21 eura. U odnosu na financijski plan indeks realizacije je 40,16. 	Naknade troškova zaposlenima ostvarene su u iznosu od 18.546,69 eura dok su protekle godine iznosile 32.843,34 eura, indeks 56,47.
Povećanja su zabilježena na poziciji službena putovanja i stručno usavršavanje zaposlenika, te naknade za prijevoz. Ostale naknade troškova zaposlenima koje su se u proteklog godini odnosili na naknadu za prehranu radnika u ovoj godini su evidentirani na poziciji 312-ostali rashodi za zaposlene.
Rashodi za materijal i energiju ostvareni su u iznosu od 72.276,20 eura dok su protekle godine iznosili 66.604,66 eura, indeks 108,52.
Financijski najznačajnija pozicija materijal i sirovine koja se pretežno odnosi  na nabavu namirnica za kuhinju ostvarena je u iznosu od 41.913,42 eura, indeks 110,62 u odnosu na proteklu godinu kada je iznosila 37.890,25 eura. Do povećanja je došlo zbog povećanja cijena namirnica.

Rashodi za usluge iznose 41.438,32 indeks 97,37 u odnosu na isto razdoblje prethodne godine kada su iznosili 42.557,87 eura.
Usluge telefona, pošte i prijevoza iznose 3.504,87 eura te su se smanjili u odnosu na proteklu godinu kada su iznosili 4.103,76 eura zbog varijabilne pozicije prijevoza koji se odnosi na autobusni prijevoz djece na izlete.
Usluge tekućeg i investicijskog održavanja ostvarene su u iznosu od 8.400,63 eura, indeks 59,37u odnosu na proteklu godinu kada su iznosili 14.149,45 eura a odnose se na redovno održavanje postrojenja, opreme i prijevoznih sredstva te popravke istih u navedenom razdoblju.
Usluge promidžbe i informiranja iznose 1.313,50 eura a odnose se na objavu oglasa za natječaj ravnatelja u Narodnim novinama te na uslugu snimanja i montaže videozapisa povodom 30. obljetnice osnutka vrtića. 
Komunalne usluge  iznose 6.415,69 eura te su na nivou protekle godine kada su iznosile 6.307,03 eura. Od 1. ožujka 2025. godine uvedeno je naplaćivanje odvoza i zbrinjavanja reciklabilnog otpada no ukupan iznos je je u razini protekle godine zbog prestanka pružanja usluga pripreme ručkova za vanjske korisnike.
Zakupnine i najamnine iznose 932,67 eura a odnose se na najam printera i  najam spremnika za plin.
Intelektualne i osobne usluge, ostvarene su u iznosu od 209,04 eura, indeks 8,5 u odnosu na proteklu godinu kada su iznosili 2.459,04 eura. U protekloj godini izrađena je procjena rizika vodoopskrbne mreže za M.O. Vodnjan i P.O. Peroj. 
Računalne usluge iznose 10.300,55 eura a odnose se na usluge rada informatičara, održavanje računovodstvenog programa, programa za arhivu, ažuriranje sučelja na web lokaciji, nabava antivirusa i dr.
Ostale usluge iznose 6.279,46 eura u odnosu na proteklu godinu kada su iznosile 1.851,32 eura indeks 339,19 a odnose se na troškove tehničkog pregleda pri registraciji dva vozila, usluge tehničke zaštite, usluge izrade fotografija, ulaznice za predstave te usluge izrade godišnjih Fina digitalnih certifikata. Ove godine iznos je povećan zbog usluge radova na ograđivanju didaktičkog vrta u dvorištu DV Vodnjan, usluge šivanja kostima za predstavu „Torta za Petra Pana“ povodom obilježavanja godišnjice vrtića te tiskarskih usluga izrade i grafičke pripreme brošure „30. godina DV Petar Pan Vodnjan“.
Ostali nespomenuti rashodi poslovanja  iznose 8.273,00 eura, indeks 121,19 u odnosu na proteklu godinu kada su iznosili 6.826,36 eura.
Naknade za rad predstavničkih i izvršnih tijela ostvaren je u iznosu od 1.194,96 eura indeks 99,85 u odnosu na isto razdoblje prethodne godine kada su iznosile 1.196,78 eura, naknada se obračunava po mjesečnom paušalu.
Reprezentacija je ostvarena u iznosu od 1.250,00 eura  a odnosi se na tortu za proslavu obilježavanja 30. obljetnice osnutka vrtića, koja se održala 17.06.2026. na Narodnom trgu u Vodnjanu.
Pristojbe i naknade ostvarene su u iznosu od 2.679,16 eura indeks 108,59 u odnosu na isto razdoblje prethodne godine kada su iznosile 2.467,16 eura a do povećanja na navedenoj poziciji je došlo zbog uvećanog mjesečnog izdataka za novčanu naknadu poslodavca zbog nezapošljavanja osoba s invaliditetom u odnosu na prethodnu godinu.

Financijski rashodi u 2026. godini planirani su u ukupnom iznosu od 300,00 eura. Ostvareni su u iznosu od 208,86 eura, indeks 13,38 u odnosu na proteklu godinu kada su iznosili 1.561,36 eura a odnose se na rashode za redovne kamate za primljeni kredit sukladno otplatnom planu za 2026. godinu.
Ostali financijski rashodi u ovoj godini nisu ostvareni jer smo sa danom 01.07.2025. zatvorili transakcijski račun zbog uvođenja Riznice Grada Vodnjana-Dignano.








Rashodi za nabavu nefinancijske imovine planirani su u iznosu od 31.300,00 eura. 
Ostvareni su u iznosu 4.033,39 eura indeks 21,43 u odnosu na isto razdoblje prethodne godine kada su iznosili 18.824,31 eura. U odnosu na financijski plan indeks realizacije je 12,89.  U navedenom periodu nabavljeni su: klima uređaj za glavnu kuhinju, sušilica rublja za DV Vodnjan, lančana pila i električne škare za živicu, te dodatna aplikacija u postojećem programu uslijed novih zakonskih promjena Fiskalizacija 2.0.


Izdaci za otplatu glavnice primljenih kredita i zajmova planirani su u iznosu od 28.500,00 eura. Ostvareni su u iznosu  od 14.214,06 eura, indeks 49,87 u odnosu na financijski plan. Sukladno otplatnom planu dugoročnog kredita u navedenom periodu otplaćene su dvije rate glavnice kredita.

Preneseni višak/manjak iz prethodnih godina koje se planira pokriti/raspodijeliti u 2026. godini u ukupnom iznosu od 106.711,16 eura prema izvorima financiranja je:
· višak prihoda poslovanja iz izvora prihodi za posebne namjene u iznosu 10.551,70 eura 
· višak prihoda poslovanja iz izvora donacije u iznosu 2.447,39 eura 
· manjak prihoda poslovanja iz izvora opći prihodi i primici u iznosu 119.710,25 eura 

Realiziran višak/manjak prihoda u izvještajnom periodu iznosi 116.762,86 eura što znači da su realizirani višak prihoda poslovanja iz izvora donacije u iznosu 2.447,39 eura i manjak prihoda poslovanja iz izvora opći prihodi i primici u iznosu 119.710,25 eura u cijelosti dok je višak prihoda poslovanja iz izvora donacije realiziran u iznosu 500,00 eura. 










OBRAZLOŽENJE POSEBNOG DIJELA FINANCIJSKOG PLANA

SAŽETAK DJELOKRUGA RADA I OBRAZLOŽENJE PROGRAMA

Dječji vrtići Petar Pan Vodnjan – Scuole dell' infanzia Petar Pan Dignano je javna ustanova koja u okviru svoje djelatnosti ranog i predškolskog odgoja ostvaruje program njege, odgoja, obrazovanja, zdravstvene zaštite, prehrane i socijalne skrbi djece od navršenih godinu dana do polaska u osnovnu školu.

D.V.-S.I. Petar Pan Vodnjan-Dignano ostvaruje svoju djelatnost u matičnoj kući u Vodnjanu, S.Rocco 17 te u područnim odjeljenjima u Galižani, Veli Vrh 5 i u Peroju, Peroj 218.
Vrtić provodi program rada predškolskog odgoja i obrazovanja kroz redovni cjelodnevni 10-satni program te redovni 6-satni program kroz četiri jasličke i pet vrtićkih skupina s radom na hrvatskom jeziku i tri vrtićke skupine s radom na talijanskom jeziku.

 U redovitom radu implementirani su slijedeći programi: program predškole, program za djecu pripadnika talijanske nacionalne manjine i program za djecu sa posebnim potrebama. Sukladno projektu Desetljeća za uključivanje Roma, djeca romske nacionalnosti integrirana su u redovne programe. Kod planiranja aktivnosti vodi se po načelima individualizma, nepristranosti i interdisciplinarnosti.

O realizaciji odgojno-obrazovnog rada brine se 25 odgojiteljica, 1 odgojiteljica pripravnica, pedagoginja, psihologinja te zdravstvena voditeljica. Uprava Vrtića i tajništvo smještena je u DV Vodnjan, dok je tehnički i pomoćni kadar - ukupno 17 radnika raspoređeno prema potrebi po objektima. 

 	U pedagoškoj godini 2025./26. upisano je ukupno 184 djece, od kojih je 42 djece jasličkog uzrasta, 89 djece vrtićkog uzrasta sa radom na hrvatskom jeziku, 51 djece vrtićkog uzrasta sa radom na talijanskom jeziku te 2 djece predškolske dobi upisanih u skraćeni program male škole.



U Matičnom objektu u Vodnjanu provodi se odgojno-obrazovni rad u šest odgojnih skupina:
-mlađa jaslička skupina „Pahuljice“
-starija jaslička skupina „Zvjezdice“
-mješovita vrtićka skupina s radom na hrvatskom jeziku „Ptičice“
-mješovita vrtićka skupina s radom na hrvatskom jeziku „Ribice“
-mješovita vrtićka skupina s radom na talijanskom jeziku „Girasoli“
-mješovita vrtićka skupina s radom na talijanskom jeziku „Coniglietti“

U područnom odjeljenju u Galižani nalaze se 3 odgojne skupine:
-mješovita jaslička skupina „Bubamare“
-mješovita vrtićka skupina s radom na hrvatskom jeziku „Pčelice“
-mješovita vrtićka skupina s radom na talijanskom jeziku „Delfini“

U područnom odjeljenju u Peroju nalaze se 3  odgojne skupine:
-mješovita jaslička skupina „Pužići“
-mješovita vrtićka skupina s radom na hrvatskom jeziku „Lavići“
-mješovita vrtićka skupina s radom na hrvatskom jeziku „Leptirići“

Osnivač ustanove je Grad Vodnjan-Citta' di Dignano.

Ustanovom rukovodi Ravnatelj i Upravno vijeće.


ZAKONSKE I DRUGE PODLOGE NA KOJIMA SE ZASNIVA PROGRAM:

· Državni pedagoški standard predškolskog odgoja i naobrazbe (NN 63/08, 90/10)
· Nacionalni kurikulum za rani i predškolski odgoj i obrazovanje (NN 05/15)
· Obiteljski zakon ( NN 103/15, 98/19, 47/20, 49/23, 156/23)
· Zakon o predškolskom odgoju  i obrazovanju (NN 10/97, 107/07, 94/13, 98/19, 57/22, 101/23, 145/23, 145/24,146/25, 22/26) 
· Zakon o odgoju i obrazovanju na jeziku i pismu nacionalnih manjina (NN 51/00, 56/00)
· Zakon o ustanovama (NN 76/93, 29/97, 47/99, 35/08, 127/19, 151/22) 
· Pravilnik o posebnim uvjetima i mjerilima ostvarivanja programa predškolskog odgoja i obrazovanja (NN 84/21)
· Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću (NN 13/97, 4/98, 84/24 )
· Pravilnik o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja (NN 145/24)
· Pravilnik o postupku, načinu i uvjetima za napredovanje u struci stjecanje položajnih zvanja odgojitelja, stručnih suradnika i ravnatelja u dječjem vrtiću (NN 133/97, 20/05, 83/24)
· Pravilnik o načinu raspolaganja sredstvima državnog proračuna i mjerilima sufinanciranja programa javnih potreba u području ranog i predškolskog odgoja i obrazovanja (NN 134/97, 141/22)
· Pravilnik o obrascima i sadržaju pedagoške dokumentacije i evidencije o djeci u dječjem vrtiću (NN 83/01)
· Program zdravstvene zaštite djece, higijene i pravilne prehrane djece u dječjim vrtićima (NN 105/02, 55/06, 121/07)
· Programsko usmjerenje odgoja i obrazovanja predškolske djece (Glasnik Ministarstva  prosvjete i kulture RH, broj 7/8 1991.)
· Konvencija o pravima djeteta; Državni zavod za zaštitu obitelji, materinstva i mladeži, Zagreb, 2001.
· Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
· Zakon o proračunu (NN 144/21)
· Pravilnik o proračunskom računovodstvu i računskom planu (158/23)
· Upute za izradu proračuna Grada Vodnjan – Dignano za razdoblje 2026.-2028. godine




CILJEVI, STRATEGIJA  I PROGRAMI: 

	CILJEVI PROGRAMA:
	STRATEGIJA ZA DUGOROČNI RAZVOJ
	IZVRŠENJE CILJEVA:

	
1. Odgoj za održivi razvoj




	
· poticati djecu na uočavanje, istraživanje i rješavanje ekološke problematike u skladu s interesima i razvojnim sposobnostima 
· poticati djecu na aktivnosti kojima će senzibilizirati obitelj i širu zajednicu na probleme u okolišu
· informirati, educirati i aktivno uključiti roditelje u interdisciplinarni pristup odgoju i obrazovanju za okoliš kroz sve vrtićke aktivnosti i rješavanje problema u neposrednom okolišu
· poticati razvrstavanje otpada, recikliranje i upotrebu neoblikovanog materijala
· poticati sadnju povrća, cvijeća, ukrasnog bilja, voćki, stabala te brinuti o posađenom
· intenzivirati boravak u prirodi  (u šumi i na livadi) te igru prirodnim i neoblikovanim materijalom
· motivirati djecu na istraživanje prirode te usvajanje znanja o klimatskim promjenama, razumijevanju međuodnosa svih živih bića i odnosa žive i nežive prirode.
	
· tokom pedagoške godine 2025./26. održale su se radionice sortiranja otpada, u suradnji sa Contradom te odlazak u reciklažno dvorište
· U vrtićkom dvorištu u Vodnjanu izrađen je didaktički vrt: postavljene su nove gredice, dovezena je nova zemlja te se zasadilo razno viće i povrće koje djeca tokom godine njeguju 

	
2.   Projekt „Budi aktivan, budi zdrav“ - očuvanje zdravlja i poticanje psihofizičkog razvoja

	
· svakodnevno tjelesno vježbanje na otvorenom i zatvorenom prostoru
· integrirati tjelesnih aktivnosti u sva područja odgojno-obrazovnog rada
· motoričkom aktivnošću poticati razvoj živčanog sustava djeteta te stvaranje uvjeta za održavanje i unapređenje zdravlja
· poticati razvoj motoričkih i prostorno – orijentacijskih vještina kod djece 
· poticati razvoj motoričkih i prostorno – orijentacijskih vještina kod djece
· suradnja sa kineziolozima i trenerima te voditeljima plesnih radionica
· sudjelovati u sportsko-edukativnim događajima, manifestacijama i projektima
	
· pripreme i sudjelovanje na dječjoj Olimpijadi (nabava rekvizita)
· posjet sportskim dvoranama, teretanama i penjačkom klubu (umjetna stijena)
· posjet plesnih pedagoga, trenera 


	
3. Tradicijske igre i igračke

	
· upoznavati specifičnosti mjesta i tradicijske vrijednosti zavičaja u kojem djeca žive 
· upoznavati se s tradicijskim igrama i igračkama koje su karakteristične za naš zavičaj
· uvoditi dijete u aktivno doživljavanje, spoznavanje, izražavanje i stvaranje naše kulturne, nacionalne, lokalne i tradicijske baštine
· posjete domaćinstvima i OPG-ima, suradnja s roditeljima, djedovima i bakama, mještanima 
· poticati razvoj likovnog, glazbenog, plesnog stvaralaštva kroz aktivnosti bazirane na sadržajima tradicijskog nasljeđa
· upoznati djecu s jezikom i narječjima specifičnim za užu okolinu u kojoj žive
· sudjelovati u kulturnim manifestacijama na našem području

	
· održana edukativna i umjetnička radionica koja potiče handmade-kulturu izrade igračaka i skulptura isključivo od prirodnih materijala- obrt Zagonetno drvo
· posjet KUD 
· radionica “Igre nekada davno” - waldorfska škola Vodnjan – Dignano
· pljočkaški klub Agroturist Vodnjan - Dignano

	4.  STE(a)M u vrtiću
	
· poticati  kod djece STE(a)M način razmišljanja – interdisciplinarni pristup učenju (istraživanje, prikupljanje podataka, postavljanje hipoteza, eksperimentiranje, uočavanje promjena i uzoraka, donošenje zaključka na temelju prikupljenih informacija)  
· poticanje djece na početno programiranje ,robotiku, znanstvene pokuse i istraživačke projekte
· poticanje kreativnosti i kreiranje novih sadržaja 
· poticanje matematičko – logičke inteligencije, uočavanje odnosa između brojeva – količine, prepoznavanje simbola broja, matematičke operacije, geometrijski oblici, mjerne jedinice itd. 
	
· „Ludi laboratorij“ – znanstvena animacija u organizaciji obrta „Zemlja zabave“ 

	5. Razvoj kroz kreativnost  
	
· poticati djecu na kreativan rad, voditi interesantne razgovore, postavljati pitanja
· poticati dijete da bude kreativno, maštovito, domišljato, da otkriva probleme i stječe navike suradnje  
· poticati inicijativnost i inovativnost 
· osigurati raznovrsne mogućnosti izražavanja   oblikovati različite kreativne aktivnosti 
· osigurati mnoštvo raznolikog materijala 
· poticati stvaranje vlastitih ideja, načina razumijevanja i doživljaja 
· poticati razvoj divergentnog mišljenja djeteta, i to u svim vrstama aktivnosti, područjima učenja i komunikaciji
	
· nabavili su se različiti materijali, slikovnice  i didaktika kao poticaj za razvoj kreativnosti
· nabavio se material za odganizaciju izložbe “Moj vrtić”
· nabavio se material za izradu scenografije za predstavu “Torta za Petra Pana”

	6.	Poticanje predčitalačkih i predmatematičkih vještina
	
•	poticati kod djece ljubav prema knjizi i čitanju 
•	poticati razvoj kreativnog mišljenja i verbalnog izražavanja 
•	poticati usvajanje novih riječi i proširivanje rječnika
•	poticati dijete na upoznavanje izgleda slova, povezivanje vizualnog simbola slova i fonološke odlike glasa  
•	poticati dijete na prepoznavanje i izdvajanje početnog glasa u riječi, rastavljanje riječi na glasove – analiza, spajanje glasova u riječ – sinteza
•	poticati razvoj fine motorike
•	poticati razvoj logičkog zaključivanja,
•	poticati dijete na upoznavanje izgleda brojeva
•	uvođenje pojma broja i količine, poticati kod djeteta sposobnost usvajanja brojevnog niza
•	poticati dijete na prebrojavanje i uočavanje veze između brojke i količine
•	poticati kod djeteta sposobnost usvajanja matematičkog rječnika kroz upoznavanje naziva geometrijskih oblika
•	poticati dijete na uočavanje razlika i sličnosti između geometrijskih oblika
	
· Nabavili su se radni listovi
· Nabavila se nova didaktika
· Nabavile su se nove slikovnice






ISHODIŠTE  I POKAZATELJI  NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Materijalni uvjeti rada u ustanovi osiguravaju se iz sredstava proračuna Grada Vodnjana-Dignano i participacije korisnika usluga, iz sredstava doznačenih iz Državnog proračuna koji se namjenski doznačuju za sufinanciranje troškova provođenja programa za talijansku nacionalnu manjinu, provođenje programa predškole i program za djecu sa posebnim potrebama. Roditelji uplaćuju  mjesečno učešće za korištenje 10-satnog programa odnosno 6-satnog programa. Roditelji nadalje ostvaruju subvencije u slučaju da su korisnici dječjeg doplatka, socijalne pomoći, za drugo dijete itd. prema socijalnom programu Grada Vodnjana-Dignano. Odlukama Upravnog vijeća ustanove oslobađa se korisnika usluge plaćanja pune mjesečne cijene programa ako je dijete na bolovanju duže od 30 dana.

U pedagoškoj 2025./2026. godini u D.V.-S.I. Petar Pan Vodnjan-Dignano ostvarivao se odgojno-obrazovni rad usklađen s individualnim potrebama, razvojnim mogućnostima i interesima djece. I dalje se vodimo ciljevima Nacionalnog kurikuluma za rani i predškolski odgoj i obrazovanje. Kroz različite aktivnosti djecu se poticalo na cjelovit razvoj, odgoj i učenje, te razvoj njihovih kompetencija: komunikacija na materinskom jeziku, elementarnu komunikaciju na stranim jezicima, matematičke kompetencije i osnovne kompetencije u prirodoslovlju i tehnologiji, digitalne kompetencije, socijalne i građanske kompetencije, inicijativnost i poduzetništvo, kulturnu svijest i izražavanje te motoričke kompetencije primjerene dobi. 
Načela na koja je stavljen naglasak prilikom planiranja i organiziranja odgojno-obrazovnog rada su otvorenost za kontinuirano učenje i spremnost na unapređivanje prakse.

Tijekom pedagoške godine provodilo se stručno usavršavanje odgojitelja, stručnih suradnika, djelatnika računovodstva i tajništva te ostalih djelatnika ustanove. Kontinuirano učenje i stručno usavršavanje doprinosi osobnom razvoju svakog pojedinca te sukladno tome povećava mogućnosti za unaprjeđenje prakse.
Stručno usavršavanje stručnih djelatnika organizira se kroz sljedeće oblike:
Na razini ustanove: sastanci članova stručnog tima vrtića (ravnateljica, pedagoginja, zdravstvena voditeljica i psihologinja), sjednice Odgojiteljskog vijeća, Internih stručnih aktiva, radni sastanci po objektima i sastanci radnih interesnih grupa.

Izvan ustanove: individualno usavršavanje prema interesima pojedinca – Agencije za odgoj i obrazovanje, Istarske županije, Talijanske Unije, stručna literatura, časopisi, Webinari i Zoom edukacije.
Odgojitelji i stručni suradnici dužni su sudjelovati na stručnim skupovima i seminarima u organizaciji Ministarstva znanosti i obrazovanja, Agencije za odgoj i obrazovanje te Talijanske Unije. 

Kroz svakodnevnu komunikaciju, roditeljske i individualne sastanke te prezentacijom odgojno-obrazovnog rada poticala se suradnja s roditeljima. Roditelji su važan faktor u kreiranju vrtićkog kurikuluma te ih se potiče na što veću participaciju u vrtićkom okruženju. Suradnja s roditeljima provodi se u cilju razvijanja partnerskih odnosa odgojitelja i roditelja te  pružanje podrške roditeljima u ostvarivanju roditeljske uloge. 
Provodila se suradnja s vanjskim čimbenicima s ciljem podizanja kvalitete odgojno-obrazovnog rada te unapređenja stručne, kulturne i javne djelatnosti. U suradnji s društvenim čimbenicima obogaćuje se i unapređuje kvaliteta odgojno-obrazovnog rada, stvaraju se različite prilike za učenje, proširuju se na kurikulum s raznovrsnim sadržajima kulturnog, umjetničkog, zdravstvenog i sportskog života. Nastojalo se obogatiti život djeteta u vrtiću različitim kulturno-umjetničkim doživljajima i događanjima, sportsko-rekreativnim programima, druženjima i susretima s drugom djecom i odraslima te razmjena iskustava i usavršavanje s drugim odgojno-obrazovnim i inim ustanovama. Ove su godine djeca često odlazila na izlete, ponovno su sudjelovala na dječjoj Olimpijadi u Medulinu te na manifestaciji Girotondo dell'Amicizia koja se ove godine održala u Puli.

Samorefleksija i vrednovanje programa provodi se kontinuirano. Ravnatelj, stručni suradnici i odgojitelji redovito propituju odgojno – obrazovnu praksu, analiziraju prikupljenu dokumentaciju na osnovu koje istražuju i mijenjaju vlastiti odgojno -  obrazovni rad. 







[bookmark: _Toc426215013][bookmark: _Toc523122566]IZVJEŠTAJ O POSTIGNUTIM CILJEVIMA I REZULTATIMA PROGRAMA

U odgojno-obrazovnom radu realizirani su sljedeći ciljevi i rezultati programa:
1. edukacija i senzibiliziranje djece za područja ekološke tematike
1. usvajanje znanja o klimatskim promjenama, razumijevanju međuodnosa svih živih bića i odnosa žive i nežive prirode
1. povećanje učestalosti prirodnih oblika kretanja i pravilne prehrane u cilju očuvanja zdravlja
1. razvijanje kompetencija iz STEM područja, upoznavanje sa znanstvenim fenomenima kao preduvjet za kasnije razumijevanje znanstvenih koncepata 
1. usvajanje novih znanja o specifičnosti mjesta i tradicijske vrijednosti zavičaja u kojem se živi
1. razvijanje komunikacije i suradnje među skupinama i svih sudionika odgojno-obrazovnog procesa 

Pedagošku godinu obilježile su brojne kvalitetno planirane i ostvarene aktivnosti, a središnje mjesto zauzela je organizacija i obilježavanje 30. obljetnice osnutka našeg dječjeg vrtića. Kroz pripremu i provedbu svečanosti, suradnju s roditeljima, lokalnom zajednicom i bivšim djelatnicima, zajednički smo promovirali vrijednosti, tradiciju i kontinuitet rada našeg vrtića.
Uz ovu značajnu obljetnicu, uspješno su provedene i ostale važne zadaće. Posebna pozornost posvećena je odgoju za održivi razvoj, kroz aktivnosti kojima su djeca razvijala svijest o očuvanju okoliša, odgovornom ponašanju i važnosti održivog načina života.
Projekt „Budi aktivan, budi zdrav“ pridonio je očuvanju zdravlja i poticanju psihofizičkog razvoja djece kroz svakodnevne tjelesne aktivnosti, boravak na otvorenom te usvajanje zdravih životnih navika.
Njegovali smo i kulturnu baštinu kroz projekt „Tradicijske igre i igračke“, omogućujući djeci upoznavanje običaja, igara i vrijednosti koje su obilježile djetinjstvo prethodnih generacija.
U području STEAM-a u vrtiću djeca su kroz istraživanje, eksperimentiranje i praktičan rad razvijala znatiželju, logičko razmišljanje, kreativnost i sposobnost rješavanja problema. Razvoj kreativnosti dodatno je potican raznovrsnim likovnim, glazbenim, dramskim i istraživačkim aktivnostima koje su djeci omogućile slobodno izražavanje i razvoj njihovih potencijala.
Kontinuirano smo poticali razvoj predčitalačkih i predmatematičkih vještina kroz igru, istraživanje i svakodnevne situacije učenja, stvarajući kvalitetne temelje za uspješan polazak u školu.

Ostvareni rezultati potvrđuju uspješnu realizaciju planiranih zadaća te kvalitetnu suradnju svih sudionika odgojno-obrazovnog procesa. Ova pedagoška godina bila je obilježena zajedništvom, profesionalnim angažmanom i predanošću stvaranju poticajnog okruženja za cjelovit razvoj svakog djeteta.
Provedba svih planiranih aktivnosti tijekom pedagoške godine potvrđuje da su ciljevi i zadaće uspješno ostvareni zahvaljujući kvalitetnom planiranju, dobroj organizaciji rada i suradnji svih sudionika odgojno-obrazovnog procesa. Posebno se ističe da su financijska sredstva tijekom prvog dijela godine bila pravovremeno i odgovorno planirana, što je omogućilo nesmetanu realizaciju obilježavanja 30. obljetnice vrtića te svih ostalih planiranih projekata i aktivnosti. Racionalnim upravljanjem raspoloživim sredstvima osigurani su potrebni materijalni uvjeti za kvalitetan odgojno-obrazovni rad, a ostvareni rezultati predstavljaju dobar temelj za daljnji razvoj i unapređenje rada vrtića u narednoj pedagoškoj godini


















POSEBNI IZVJEŠTAJI:

1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVACA I KAPITALA ZA RAZDOBLJE OD 01.01.2026. DO 30.06.2026. GODINE

1. PREGLED ZADUŽIVANJA OD 01.01.2026. DO 30.06.2026. GODINE
U  razdoblju od 01.01.2026. do 30.06. 2026. nije bilo novih zaduživanja.

2. STANJE KREDITA I ZAJMOVA NA POČETKU I NA KRAJU IZVJEŠTAJNOG RAZDOBLJA

DUGOROČNI KREDIT ZAGREBAČKA BANKA D.D.
UKUPAN IZNOS ODOBRENOG KREDITA: 1.227.685,98 eura (9.250.000,00 kn)
ISKORIŠTEN IZNOS 1.189.685.18 eura (8.963.683,02 kn)
STANJE KREDITA NA 01.01.2026.: 28.428,02 eura
OTPLAĆENO GLAVNICE OD 01.01.2026. DO 30.06.2026..: 14.214,06 eura
OTPLAĆENO KAMATE OD 01.01.2026. DO 30.06.2026.: 270,10 eura
STANJE KREDITA NA DAN 30.06.2026.: 14.213,96 eura

3. IZNOS OTPLATE OBVEZA ZA KREDITE I ZAJMOVE PREMA DOSPJEĆU U NAREDNIM GODINAMA

DUGOROČNI KREDIT ZAGREBAČKA BANKA D.D.:
	DOSPIJEĆE OBVEZE PO KREDITU
	GLAVNICA
	KAMATE

	2026.
	28.428,02 eur
	299,55 eur

	UKUPNO
	28.428,02 eur
	299,55 eur




4. PREGLED DANIH ZAJMOVA I STANJE POTRAŽIVANJA ZA DANE ZAJMOVE 
U 2026. godini nije bilo danih zajmova.


2. IZVJEŠTAJ O DANIM JAMSTVIMA I PLAĆANJIMA PO PROTESTIRANIM  JAMSTVIMA
U 2026. godini nije bilo danih jamstava i plaćanja po protestiranim jamstvima.


U Vodnjanu, 17. srpanj 2026.
								RAVNATELJICA:
							Ingrid Mirković, mag.praesc.educ

